**Aritz Aduriz Zubeldia** (s. 11. helmikuuta 1981 San Sebastián, Guipúzcoan maakunta, Espanja) on espanjalainen entinen jalkapalloilija.

Seurajoukkueura
---------------

Adurizin kasvattajaseura on sansebastiánilainen Antiguoko, jonka juniorijoukkueissa hän pelasi vuosina 1994–1999. Ensimmäiset ottelunsa aikuisten tasolla hän pelasi kaudella 1999–2000 Segunda División B:n Aurrerá de Vitoriassa.

Vuonna 2000 Aduriz siirtyi Athletic Bilbaon reservijoukkueeseen. Ensiesiintymisensä edustusjoukkueessa hän teki 11. syyskuuta 2002 Copa del Reyn ottelussa Amurrioa vastaan, ja Espanjan korkeimmalla sarjatasolla Primera Divisiónissa hän debytoi kolme päivää myöhemmin ottelussa Barcelonaa vastaan. Vuosien 2003–2005 aikana hän edusti kahta eri joukkuetta Burgosia ja Valladolidia, jotka kumpainenkin pelasivat maan toiseksi korkeimmalla sarjatasolla Segunda Divisiónissa. Tammikuussa 2006 hän palasi Athleticiin.

Kaudella 2006–2007 Aduriz teki yhteensä yhdeksän maalia 34 ottelussa, mukaan lukien hattutempun, joka syntyi 19. toukokuuta 2007 pelatussa ottelussa Zaragozaa vastaan. Seuraavalla kaudella 2007–2008 hänellä oli vaikeuksia vakiinnuttaa pelipaikkaansa Fernando Llorenten noustessa joukkueen ykköspyssyksi, mutta huolimatta siitä Aduriz pelasi kauden aikana 33 ottelua.

Kesällä 2008 Aduriz siirtyi Mallorcaan neljävuotisella sopimuksella. 26. lokakuuta 2008 hän teki ensimmäisen maalinsa uudessa seurassaan kotiottelussa Espanyolia vastaan. Hän pelasi lopulta joukkueessa kahden kauden ajan ja teki pelaamissaan 69 ottelussa 23 maalia (11 ja 12).

14. heinäkuuta 2010 hän siirtyi Valenciaan 4 miljoonan euron siirtokorvauksella. Hän pelasi ensimmäisen virallisen ottelunsa joukkueessa 28. elokuuta 2010 sarja-avauksessa Málagaa vastaan, jossa syntyi samalla myös hänen ensimmäinen maalinsa.

26. kesäkuuta 2012 Aduriz palasi takaisin Athletic Bilbaoon ja teki joukkueen kanssa kolmivuotisen sopimuksen. Hänestä maksettiin 2,5 miljoonan euron siirtokorvaus.

Maajoukkueura
-------------

Aduriz on pelannut muutamia otteluita epävirallisessa Baskimaan maajoukkueessa. Ensimmäisen kutsunsa Espanjan maajoukkueeseen hän sai lokakuussa 2010.

Hän teki ensiesiintymisensä Espanjan maajoukkuepaidassa 8. lokakuuta 2010 pelatussa vuoden 2012 EM-karsintaottelussa Liettuaa vastaan. Ensimmäisen maalinsa hän teki 24. maaliskuuta 2016 pelatussa ystävyysottelussa Italiaa vastaan.

Lähteet
-------

1. ↑  Jugadores relevantes Antiguoko Kirol Elkartea.  Arkistoitu 18.8.2004. Viitattu 6.10.2010. (espanjaksi)
2. 1 2 3  Player Athletic Club. Viitattu 6.10.2010. (englanniksi)
3. ↑  El Athletic traspasa a Aduriz al Mallorca  25.8.2008. Sport. Viitattu 15.7.2010. (espanjaksi)
4. ↑  Aduriz ya es jugador del Valencia  14.7.2010. Marca. Viitattu 15.7.2010. (espanjaksi)
5. ↑  El Athletic repesca a Aduriz Marca. Viitattu 27.6.2012. (espanjaksi)
6. ↑  Aduriz: "Si alguien me dice esto hace unos meses probablemente le habría mandado a paseo"  5.10.2010. Marca. Viitattu 6.10.2010. (espanjaksi)
7. ↑  Friendlies go well for Aduriz, Turkey and Ukraine UEFA. Viitattu 25.3.2016. (englanniksi)

Aiheesta muualla
----------------

* Aritz Adurizin tilastot BDFutbol-sivustolla (englanniksi)

Espanjan joukkue – Jalkapallon EM-kilpailut 2016
1 Casillas |
2 Azpilicueta |
3 Piqué |
4 Bartra |
5 Busquets |
6 Iniesta |
7 Morata |
8 Koke |
9 Vázquez |
10 Fàbregas |
11 Pedro |
12 Bellerín |
13 De Gea |
14 Thiago |
15 Ramos |
16 Juanfran |
17 San José |
18 Alba |
19 Bruno |
20 Aduriz |
21 Silva |
22 Nolito |
23 Rico |
Valmentaja Del Bosque



|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |